**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 06.08.2025, ora 08.00 – 07.08.2025, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 07.08.2025, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis în data de 06.08.2025, la ora 11:00, avertizarea hidrologică nr. 68, valabilă în intervalul 06.08.2025, ora 12:00 –07.08.2025, ora 09:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri, cu posibile depăşiri ale COTELOR DE APĂRARE**, astfel:

**-COD GALBEN în intervalul 06.08.2025, ora 12:00 – 07.08.2025, ora 09:00-posibile depăşiri ale COTELOR DE ATENŢIE** pe râurile din bazinele hidrografice: Vişeu – bazin superior şi afluenţi bazin mijlociu şi inferior, Iza – bazin superior şi afluenţi bazin mijlociu şi inferior **(judeţul Maramureş),** Someşul Mare – bazin superior şi afluenţi bazin mijlociu şi inferior **(judeţul Bistriţa-Năsăud),** Someşul Mic – bazin superior şi afluenţi bazin mijlociu şi inferior **(judeţele: Bihor şi Cluj),** Crişul Repede – bazin amonte S.H. Ciucea şi afluenţii aferenţi sectorului aval S.H. Ciucea – amonte S.H. Vadu Crişului **(judeţele: Cluj şi Bihor)**,Mureş – bazin amonte S.H. Glodeni şi afluenţii aferenţi sectorului aval S.H. Glodeni – amonte confluenţă cu râul Arieş **(judeţele: Harghita, Mureş şi Bistriţa-Năsăud)**, Arieș – bazin superior și afluenţi bazin mijlociu și inferior **(judeţele: Alba şi Cluj)**, Mureş – afluenţii aferenţi sectorului aval confluenţă cu râul Arieş – amonte confluenţă cu râul Târnava **(judeţul Alba)**, Târnava Mică – bazin amonte S.H. Sărăţeni şi afluenţii aferenţi sectorului aval S.H. Sărăţeni **(judeţele: Harghita, Mureş şi Alba)**, Târnava Mare – bazin amonte S.H. Odorheiu Secuiesc şi afluenţii aferenţi sectorului aval S.H. Odorheiu Secuiesc **(judeţele: Harghita, Mureş, Braşov, Sibiu şi Alba)**, Mureş – afluenţii aferenţi sectorului aval confluenţă cu râul Târnava – amonte S.H. Brănişca **(judeţele: Alba, Sibiu şi Hunedoara)**, Jiu – bazin amonte S.H. Sadu şi afluenţii aferenţi sectorului aval S.H. Sadu – amonte S.H. Rovinari, Gilort – bazin superior **(judeţele: Hunedoara şi Gorj),** Olt – bazin amonte S.H. Micfalău şi afluenţii aferenţi sectorului aval S.H. Micfalău – amonte Ac. Ioneşti **(judeţele: Harghita, Covasna, Braşov, Sibiu, Vâlcea şi Argeş)**, Olteţ – bazin superior **(judeţele: Gorj şi Vâlcea)**, Argeş – bazin superior, Dâmboviţa – bazin superior , **(judeţele: Argeş şi Dâmboviţa)**, Ialomiţa – bazin amonte S.H. Moroeni şi afluenţii aferenţi sectorului aval S.H. Moroeni – amonte S.H. Târgovişte **(judeţele: Dâmboviţa şi Prahova)**, Prahova – bazin superior, Teleajen – bazin superior **(judeţul Prahova)**, Suceava – bazin superior şi afluenţi bazin mijlociu şi inferior **(judeţul Suceava)**, Moldova – bazin amonte S.H. Gura Humorului şi afluenţii aferenţi sectorului aval S.H. Gura Humorului **(judeţele: Suceava şi Neamţ)**, Bistriţa – bazin amonte S.H. Cârlibaba şi afluenţii aferenţi sectorului aval S.H. Cârlibaba **(judeţele: Suceava, Harghita, Neamţ şi Bacău)**, Trotuş – bazin amonte S.H. Ghimeş Făget şi afluenţii aferenţi sectorului aval S.H. Ghimeş Făget **(judeţele: Harghita, Bacău, Neamţ, Covasna şi Vrancea)**, Bârlad – bazin amonte S.H. Negreşti şi afluenţii aferenţi sectorului aval S.H. Negreşti – amonte S.H. Bârlad **(judeţele: Neamţ, Iaşi şi Vaslui)**, Siret – afluenţii mici aferenţi sectorului aval confluenţă cu râul Suceava – amonte S.H. Adjudul Vechi **(judeţele: Suceava, Botoşani, Iaşi, Neamţ, Bacău şi Vrancea)**, Jijia – bazin amonte S.H. Todireni şi afluenţii aferenţi sectorului aval S.H. Todireni **(judeţele: Botoşani şi Iaşi)**, Prut – afluenţii aferenţi sectorului amonte confluenţă cu râul Jijia **(judeţele: Botoşani şi Iaşi).**

**-COD PORTOCALIU în intervalul 06.08.2025, ora 13:00 – 06.08.2025, ora 24:00 -posibile depăşiri ale COTELOR DE INUNDAŢIE** pe râurile din bazinele hidrografice: Suceava – bazin superior şi afluenţi bazin mijlociu şi inferior **(judeţul Suceava)**, Moldova – bazin amonte S.H. Fundu Moldovei şi afluenţii aferenţi sectorului aval S.H. Fundu Moldovei – amonte S.H. Tupilaţi **(judeţele: Suceava şi Neamţ)**, Bistriţa – bazin amonte S.H. Cârlibaba şi afluenţii aferenţi sectorului aval S.H. Cârlibaba - amonte S.H. Frunzeni **(judeţele: Suceava, Harghita şi Neamţ)**, Jijia – bazin amonte S.H. Dângeni şi afluenţii aferenţi sectorului aval S.H. Dângeni (**judeţele: Botoşani şi Iaşi)**.

Această avertizarehidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

*-către prefecturile judeţelor:* ***ALBA, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, CLUJ, COVASNA, DÂMBOVIŢA, GORJ, HARGHITA, HUNEDOARA, IAŞI, MARAMUREŞ, MUREŞ, NEAMŢ, PRAHOVA, SIBIU, SUCEAVA, VASLUI, VÂLCEA şi VRANCEA*** (23 de prefecturi) ***– COD GALBEN;***

*-către prefecturile judeţelor:* ***BOTOŞANI, HARGHITA, IAŞI, NEAMŢ şi SUCEAVA*** (5 prefecturi) ***– COD PORTOCALIU.***

**Debitele au fost în creștere** ca urmare a precipitațiilor prognozate și propagării pe râurile din bazinele hidrografice: Suceava, Moldova, Bistrița, Trotuş, Bașeu, Jijia, Bahlui, bazinul superior al Mureșului, bazinul superior și mijlociu al Siretului și bazinul superior și mijlociu al Bârladului.

Pe râurile din bazinele hidrografice: Vișeu, Iza, Someș, Crișuri, bazinul mijlociu și inferior al Mureșului, bazinul superior și mijlociu al Oltului debitele au fost în scădere, iar pe celelalte au fost, în general, staționare.

Debitele se situează în general la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare multianuale) pe râurile din bazinele hidrografice Someșul Mic, Târnava Mare, Moldova, bazinul superior al Jiului și bazinul superior și mijlociu al Bistriței și mai mici (sub 30%) pe râurile din bazinele hidrografice: Iza, Tur, Crasna, Barcău, Crișul Negru, Timiș, Bârzava, Moravița, Caraș, Nera, Cerna, Râmnicu Sărat, Bârlad, pe unii afluenți din bazinele Jiului, Oltului, Vedei, Argeșului, Prutului și pe râurile din Dobrogea.

În interval a fost emisă o AVERTIZARE HIDROLOGICĂ pentru fenomene imediate și două ATENȚIONĂRI HIDROLOGICE pentru fenomene imediate.

**Nivelurile** pe râuri la stațiile hidrometrice **se situează sub COTELE DE ATENȚIE.**

**Debitele vor fi în general în scădere**, exceptând râurile din bazinele hidrografice: Bega, Timiș, Bârzava, Caraș, Nera, Cerna, Jiu, Vedea, Argeș, Ialomița, Buzău, Râmnicu Sărat, Putna, afluenții Oltului inferior și pe cele din Dobrogea, unde vor fi staționare.

Pe cursul superior și mijlociu al Siretului, pe cursurile mijlocii și inferioare ale Bistriței, Bârladului și pe cursurile inferioare ale Sucevei, Moldovei și Trotușului, debitele vor fi în creștere ca urmare a propagării.

Sunt posibile scurgeri pe versanți, torenți și pâraie, viituri rapide cu efecte de inundații locale și creșteri importante de niveluri și debite pe unele râurile mici din zonele de deal și munte din centrul și sudul țării ca urmare a precipitațiilor prognozate, mai însemnate cantitativ.

**Nivelurile** pe râuri la stațiile hidrometrice **se vor situa sub COTELE DE ATENȚIE.**

**DUNĂRE**

**Debitul la intrarea în ţară** (secţiunea Baziaş) în intervalul 07-08.08.2025 **a fost** î**n scădere, având valoarea de 4200 m3/s**, sub media multianuală a lunii **iulie (5350 m3/s).**

În aval de Porţile de Fier debitele au fost în scădere pe sectorul Gruia-Calafat și în creștere pe sectorul Bechet-Tulcea.

**Debitul la intrarea în ţară** (secţiunea Baziaş) **va fi în scădere (4100 m3/s).**

În aval de Porțile de Fier debitele vor fi în scădere pe sectorul Gruia-Bechet şi în creștere pe sectorul Corabia-Tulcea.

**2.** **Situaţia meteorologică în intervalul 06.08.2025, ora 09.00 –07.08.2025, ora 06.00**

**Administraţia Naţională de Meteorologie (A.N.M.) a emis în data de 06.08.2025, la ora 10:00, avertizarea meteorologică nr. 108, astfel:**

**MESAJ 1:**

**-COD GALBEN valabil în intervalul 06.08.2025, orele 12:00-21:00, vizând caniculă și disconfort termic ridicat: “**miercuri, în sudul, centrul și estul Munteniei, sudul Moldovei, precum și în partea continentală a Dobrogei va fi caniculă și disconfort termic ridicat, iar indicele temperatură-umezeală (ITU) va atinge pragul critic de 80 de unități. Temperaturile maxime vor fi de 35...37 de grade.”

**-COD GALBEN valabil în intervalul 06.08.2025, orele 12:00-21:00, vizând instabilitate atmosferică:** „în cea mai mare parte a Transilvaniei și Moldovei, precum și a zonei montane vor fi perioade cu instabilitate atmosferică ce se va manifesta prin averse torențiale, descărcări electrice, intensificări ale vântului, vijelii (rafale de 50...70 km/h) și izolat grindină de mici și posibil medii dimensiuni (1-3 cm). În intervale scurte de timp și prin acumulare, cantitățile de apă vor fi de 20...30 l/mp și izolat de peste 40 l/mp. Notă: perioade cu instabilitate atmosferică vor fi pe alocuri și în Oltenia, Muntenia și sudul Moldovei.”

**-COD PORTOCALIU valabil în intervalul 06.08.2025, orele 13:00-19:00, vizând instabilitate atmosferică accentuată, vijelii puternice și averse importante cantitativ:** „în județele Suceava, Botoșani, Neamț și Iași vor fi vijelii puternice (viteze ale vântului de 70...90 km/h), frecvente descărcări electrice, averse torențiale și izolat grindină de medii dimensiuni (2-4 cm). În intervale scurte de timp (1-3 ore) și prin acumulare, cantitățile de apă vor fi de 25...40 l/mp și pe arii restrânse vor depăși 50 l/mp.”

**MESAJ 2 - COD GALBEN valabil în intervalul 06.08.2025, ora 21:00-07.08.2025, ora 20:00, vizând intensificări ale vântului: „**în sudul Moldovei, jumătatea estică a Munteniei și Dobrogea, temporar vântul va avea intensificări, cu rafale de 50...70 km/h.”

Această avertizare meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă**vizate, astfel****:***

*-către prefecturile judeţelor:* ***BRĂILA, BUZĂU, CĂLĂRAŞI, CONSTANŢA, GALAŢI, GIURGIU, IALOMIŢA, ILFOV, TELEORMAN, TULCEA, VRANCEA şi Municipiul BUCUREŞTI*** (12 prefecturi)***-COD GALBEN*** (mesaj 1);

*-către prefecturile judeţelor:* ***ALBA, ARGEŞ, BACĂU, BISTRIŢA-NĂSĂUD, BRAŞOV, BUZĂU, CLUJ, COVASNA, DÂMBOVIŢA, GORJ, HARGHITA, HUNEDOARA, MARAMUREŞ, MUREŞ, PRAHOVA, SIBIU, VASLUI, VÂLCEA şi VRANCEA*** (19 prefecturi)***-COD GALBEN*** (mesaj 1);

*-către prefecturile judeţelor:* ***-BACĂU, IAŞI, NEAMŢ şi SUCEAVA*** (4 prefecturi)***-COD PORTOCALIU*** (mesaj 1);

*-către prefecturile judeţelor:* ***BRĂILA, BUZĂU, CĂLĂRAŞI, CONSTANŢA, GALAŢI, IALOMIŢA, TULCEA şi VRANCEA*** (8 prefecturi)***-COD GALBEN*** (mesaj 2).

**În ţară** vremea a fost călduroasă în sud și în est, local caniculară. În sudul Olteniei, sudul, centrul și estul Munteniei și Moldovei și în Dobrogea disconfortul termic a fost ridicat, cu indice temperatură-umezeală (ITU) ce a atins pragul critic de 80 de unități. În restul teritoriului valorile termice s-au situat în jurul celor normale pentru această dată. Au fost perioade cu instabilitate atmosferică ce s-a manifestat în timpul zilei și seara prin înnorări

temporar accentuate, averse ce au avut caracter torențial, descărcări electrice și intensificări ale vântului local în Moldova, Maramureș și Transilvania, pe arii restrânse în Oltenia și cu totul izolat în Banat, Crișana și Muntenia. Fenomenele au fost mai intense în nordul Moldovei, unde au fost vijelii puternice, cu viteze de peste 70 km/h, consemnate în județele Suceava și Botoșani, iar pe suprafețe restrânse a căzut grindină în județele Suceava

(stația meteo Suceava, iar din surse externe și la Pasul Palma, Broșteni și Putna) și Botoșani (din surse externe, la Albești). Căderi de grindină au fost izolat și în Transilvania (Târnăveni, județul Mureș). În intervale scurte de timp cantitățile de apă au fost, pe alocuri, de 15...30 l/mp și izolat de peste 40 l/mp. În restul teritoriului și al intervalului cerul a fost variabil. În cursul nopții vântul s-a intensificat treptat în sudul Moldovei, jumătatea de est a Munteniei și în Dobrogea, cu viteze în general de 50...55 km/h. Temperaturile maxime s-au încadrat între 24 de grade la Sibiu și Boița și 37 de grade la Hârșova și Cernavodă; la ora 6 valorile termice erau cuprinse între 10 grade la Borod și Satu Mare și 24 de grade la Constanța-dig și Mangalia. Dimineața și în a doua parte a nopții izolat s-a format ceață în depresiuni.

**Observație:** în intervalul de diagnoză au fost în vigoare 29 de mesaje pentru fenomene meteorologice periculoase imediate, după cum urmează:

-2 avertizări cod roșu emise de către SRPV Bacău;

- 8 avertizări cod portocaliu, 4 emise de către SRPV Bacău, 3 de către SRPV Cluj și 1 emisă de SRPV Sibiu;

-19 atenționări cod galben, 7 emise de către SRPV Craiova, 5 de către SRPV Timișoara, 5 emise de SRPV Cluj, 1

de către SRPV Bacău și 1 de către SRPV Constanța.

**La Bucureşti** vremea s-a menținut caniculară, cu disconfort termic ridicat, iar indicele temperatură-umezeală (ITU) a depășit pragul critic de 80 de unități. Cerul a fost variabil, iar vântul a suflat slab și moderat, cu unele intensificări noaptea (rafale de până la 45 km/h). Temperatura maximă a fost de 34 de grade la Afumați și Băneasa și 36 de grade la

Filaret. La ora 6 se înregistrau 21 de grade la Afumați și 22 de grade la Filaret și Băneasa.

**3. Prognoza meteorologică în intervalul 07.08.2025, ora 09.00-08.08.2025, ora 9.00**

**În ţară** valorile termice vor scădea în sud și est, iar la nivelul întregii țări se vor situa în jurul mediilor multianuale. Izolat în sudul teritoriului va mai fi disconfort termic și indicele temperatură-umezeală (ITU) va atinge pragul critic de 80 de unități. Cerul va fi variabil, însă mai ales după-amiaza și seara vor fi înnorări, averse și descărcări electrice local în Carpații Meridionali și de Curbură, precum și în Oltenia, pe arii restrânse în Muntenia și izolat în celelalte regiuni. Pe spații mici, îndeosebi în nordul Olteniei și al Munteniei, cantitățile de apă vor fi de 15...25 l/mp. Vântul va sufla slab și moderat, cu intensificări temporare pe parcursul zilei în sudul Moldovei, jumătatea estică a Munteniei și în Dobrogea, cu rafale de 50...70 km/h, iar noaptea pe litoral, cu viteze de 40...50 km/h. Temperaturile

maxime se vor încadra între 24 și 34 de grade, iar cele minime vor fi cuprinse între 6 grade în depresiunile din estul Transilvaniei și 23 de grade pe litoral. Dimineața și noaptea pe alocuri va fi ceață.

**La Bucureşti** valorile termice vor scădea, dar vremea va fi călduroasă. Cerul va fi variabil, iar după-amiaza și seara vor fi înnorări și posibil averse și descărcări electrice. Vântul va sufla în general moderat (viteze de până la 40...45 km/h). Temperatura maximă va fi de 31...33 de grade, iar cea minimă de 15...18 grade.

***II. CALITATEA APELOR***

**Pe Marea Neagră**

**A.B.A. Dobrogea Litoral** informează că în data de 06.08.2025 au fost semnalaţi trei delfini eșuaţi, unul pe plaja Zoom Beach din Constanţa, iar ceilalţi doi pe plaja din Costinești, în dreptul hotelului Forum.

Pe râurile interioare și pe fluviul Dunărea nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în data de 05.08.2025 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10 (pulberi în suspensie cu diametrul sub 10 microni).

**2. În domeniul solului şi vegetaţiei**

**Garda Forestieră Râmnicu Vâlcea** informează că în data de 29.07.2025, la ora 06:00, s-a produs un incendiu în zona localității Ocolna, pe raza Ocolului Silvic Dăbuleni, jud. Dolj. Acesta a afectat o suprafaţă de 0,75 ha de litieră și a fost stins în data de 29.07.2025, la ora 14:36, de către personalul silvic și cetățeni.

***Administrația Rezervației Biosferei Delta Dunării*** revine cu informații despre incendiul de vegetație semnalat în data de 27.07.2025, în jurul orei 08:00, pe raza Districtului Ecologic Sulina, în zona Amenajării Piscicole Popina, bazinul 22, județul Tulcea. Acesta a afectat o suprafață de 50 ha de rădăcini de stuf și papură și iarbă uscată și s-a stins de la sine în data de 06.08.2025, la ora 09:00.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.